b"\n_START_ARTICLE_\nFanboys\n_START_SECTION_\nHandling\n_START_PARAGRAPH_\n\xc3\x85ret er 1998. De fire kammerater Eric, Linus, Hutch og Windows er hardcore Star Wars-fans, og de venter i sp\xc3\xa6nding p\xc3\xa5 premieren p\xc3\xa5 den f\xc3\xb8rste nye Star Wars film i over 15 \xc3\xa5r, Star Wars Episode I: Den usynlige fjende. Men da det viser sig, at Linus er d\xc3\xb8deligt syg af kr\xc3\xa6ft og sandsynligvis ikke lever l\xc3\xa6nge nok til at opleve premieren, beslutter drengene sig for at fremskynde begivenhederne. I Hutch' gamle varevogn rejser de tv\xc3\xa6rs over USA for at bryde ind p\xc3\xa5 George Lucas' Skywalker Ranch og stj\xc3\xa6le et tidligt eksemplar af filmen._NEWLINE_Missionen viser sig ikke at v\xc3\xa6re s\xc3\xa5 ligetil men indeholder en masse udfordringer i form af tiltr\xc3\xa6kkende og problemfyldte unge kvinder, underlige eksistenser og n\xc3\xb8rdede og arrige fans af Star Trek-film (Trekkies)."